Nereguli la un magazin Lidl din Timișoara. Ce au descoperit comisarii de la Protecția Consumatorilor, ce sancțiuni au dispus.
În urma unui control al celor de la Comisariatul Regional pentru Protecția Consumatorilor efectuat în aceste zile, la magazinul SC Lidl Discount SRL Timișoara, Calea Torontalului, nr.106 au fost constatate următoarele abateri:
– în spațiul de vânzare a fost identificat produsul Făină alba Belbake 000 la1kg, distribuitor Lidl, lot b și lot c, în cantitate de 800 kg, acesta prezentând ambalajul deteriorat, ros, cu conținut scurs pe cartonul pe care erau așezate baxurile, fiind prezente excremente de rozătoare.
– produsele refrigerate, verificate, aveau condens în interiorul ambalajului, iar produsele congelate prezentau conglomerat de gheață în interiorul ambalajului.
– fructe depreciate
– produsele de cofetărie aveau ambalaje deteriorate, picături de condens pe suprafața glazurii de ciocolată.
– ouăle de consum erau sparte, cu scurgeri de conținut, cu ambalaje deteriorate, umede.
– în spațiul de preparare a produselor de patiserie au fost identificate capcane cu lipici pentru rozătoare, care nu pot fi amplasate în spațiile interioare.
– pardoselile și tăvile de coacere erau neigenizate corespunzător.
CITEȘTE ȘI: Vizitele neanunțate ale inspectorului școlar general din Timiș în unitățile de învățământ se lasă cu îmbrățișări și zâmbete
Sanctiuni dispuse:
– 2 amenzi contravenționale în cuantum total de 10000 lei
Au fost dispuse următoarele măsuri complementare:
– oprirea temporară a prestării serviciilor până la remedierea deficiențelor constatate zona gastro
– oprirea definitivă de la comercializare al produselor neconforme circa 850 kg
– a fost propusă emiterea deciziei de închidere unitate pe o perioadă de la 0 la 6 luni.